પારદર્શી વહીવટના ભાગપે રાજ્યના જુદા જુદા વિભાગો, કચેરીઓના ટ્રાન્ઝેક્શન ઇ-ટ્રાન્ઝેક્શન હેઠળ આવરી લઈ ઈ-તાલ પોર્ટર ઉપર રૂ. ૨૫૩ કરોડના ઇ-ટ્રાન્ઝેક્શન સાથે ગુજરાત દેશભરમાં પ્રથમ ક્રમે રહેવા પામ્યું છે. જ્યારે ભૂકંપ અને સુનામી જેવી કારમી કુદરતી હોનારતોની આગોતરી જાણકારી પ્રાપ્ત કરી શકાય, અને પ્રજાજનોના જાનમાલને નુકસાનીથી બચાવી શકાય તે માટે ઇન્સ્ટિટ્યૂટ ઑફ સિસ્મોલોજિકલ રિસર્ચમાં ૫૪ બ્રોડબેન્ડ સિસ્મોગ્રાફ અને ૬૫ સ્ટ્રોન્ગમોશનના નેટવર્ક મારફતે, ગણતરીની મિનિટોમાં જ કુદરતી હોનારતોની આગોતરી જાણકારી પ્રાપ્ત કરી, સંબંધિત વિભાગ, કચેરી, અધિકારીઓ અને મીડિયાને પ્રોવાઈડ કરાવવા માટે આખું વ્યવસ્થા તંત્ર કાર્યરત કરાયું છે. આ સિસ્ટમના ઉપયોગથી રાજ્યમાં ૨૪ કાયમી, અને ૪૦ બિનકાયમી જીપીએસ મથકો દ્વારા જમીનની નાનામાં નાની હલચલ સહિત ગુજરાતના દરિયાકાંઠામાં સુનામીની સંભાવનાઓનો તાગ મેળવવામાં આવે છે, જેનાથી આવી કુદરતી હોનારતો ત્રાટકવાના સમયની જાણકારી સહિત કયાં ક્ષેત્રો તેનાથી વધુ પ્રભાવિત થશે તેની સચોટ આગાહી કરી શકાય છે.